# metadata.dc.description.abstract[].value
El Curial e Güelfa conté algunes referències esparses a nocions de teoria musical,
a instruments i intèrprets, a la dansa o al cant. Alguns autors s’han fixat
en les descripcions sobre la música que l’anònim introdueix al llibre III en
forma d’al·legories, però manca un estudi de conjunt de les diverses referències
de caràcter musical que presenta aquesta novel·la del segon terç del segle
xv.1 Si bé les informacions que es troben són poc detallades, els contextos
en què apareixen i el tipus de qualificacions que hi atribueix l’anònim no només
permeten fer-se una idea de la importància que l’autor atorga a la música,
al cant i a la dansa com a part de les pautes de conducta cortesana, sinó que
també aporten informació sobre els espais i les formes d’interpretació de la
música instrumental i vocal vigents a mitjan segle xv i que els potencials lectors
de la novel·la de ben segur reconeixien.
Aquest treball pretén recollir i contextualitzar les diverses notícies relacionades
amb aspectes musicals que trobem al Curial e Güelfa: en primer lloc, es
presenten les referències a l’actuació de trompetes i ministrers incloses en les
descripcions de les festes i de les activitats militars en les quals participa Curial;
en segon lloc, les referències a la dansa i al cant com a formes d’entreteniment
i de conducta pròpies de l’etiqueta cortesana; i, finalment, les informacions
sobre música que es presenten en les al·legories.

# metadata.dc.publisher[].value
Edicions de la Universitat de Barcelona - Editorial Barcino

# metadata.dc.relation.ispartof[].value
Capítol del llibre a: in «Qui fruit ne sap collir». Homenatge a Lola Badia, ed. Anna Alberni, Lluís Cifuentes, Joan Santanach i Albert Soler, Universitat de Barcelona – Editorial Barcino, 2021, tom 1, pp. 245-256. ISBN 978-84-9168-648-4 (Edicions UB), 978-84-7226-867-8 (Barcino).

# metadata.dc.rights[].value
(c) Edicions de la Universitat de Barcelona - Editorial Barcino, 2021

# metadata.dc.source[].value
Llibres / Capítols de llibre (Filologia Catalana i Lingüística General)